৯ জানুয়ারী দুপুর ১২টায় শুরু হয়ে ১০ জানুয়ারী রাত ১টায় শেষ হয় টেকনাফে ১ম আন্তর্জাতিক ক্বেরাত সম্মেলন। মাঝখানে নামাজের বিরতি ও দুপুরের খাবারের জন্য স্বল্প সময় বিরতি ছাড়া টানা ১৩ ঘন্টা কোন ছন্দ পতন ঘটেনি। মানুষের আগ্রহ, আন্তরিকতা, উপস্থিতি, উপস্থাপনা, অনড় বসে থাকাসহ সব কিছু মিলে পুরো অনুষ্টানটি ছিল অনন্য এবং প্রশংসনীয়। লাঠিতে ভর দিয়ে আসা অশীতিপর অনেক বৃদ্ধকেও শেষ পর্যন্ত বসে থাকতে দেখা গেছে। এন্তেজামিয়া কমিটি তেলাওয়াত শোনার সুবিধার্থে দুরে দুরে মাইক স্থাপনের ব্যবস্থা করায় দোকানে ও ঘরে বসে-শুয়ে তিলাওয়াৎ শোনার সুযোগ পেয়েছে। মহিলাগণও শ্রবণের সুযোগ লাভ করেছে। অনুষ্টান শেষে সকলেই তৃপ্ত। শোনা গেছে কৃতজ্ঞতা। মুখ থেকে বেরিয়েছে আন্তরিক দু’য়া। কামনা করেছেন মানুষকে পবিত্র কুরআনের সাথে সম্পৃক্ততায় এধরণের আরও আয়োজনের। সর্বোপরি আন্তর্জাতিক মানের এধরণের একটি মহতী অনুষ্টান আয়োজনের জন্য ঘর ফিরতি মানুষের মুখে মুখে টেকনাফ উপজেলা ওলামা পরিষদের প্রশংসায় পঞ্চমুখ। নেপথ্যে যাঁরা শ্রম, মেধা, সময়, অর্থ ও সহযোগিতা দিয়ে বিশাল এই আয়োজনকে সাফল্যমন্ডিত করেছেন তাঁদের জন্য অন্তঃস্থল থেকে বেরিয়েছে দু’য়া। ধন্য টেকনাফ উপজেলা ওলামা পরিষদ !